Edeyoora Odeya Songs
Edeyoora Odeya is a Kannada devotional album released on 1990. Music of Edeyoora Odeya songs are composed by Upendra Kumar. Edeyoora Odeya album has 10 songs sung by Sangeetha Katti. Listen to all songs in high quality & download Edeyoora Odeya songs on Raaga.com Sterk en vasberade – toortsie.com
Sterk en vasberade
Julie 31, 2016 Augustus 1, 2016 ~ Toortsie
Josua 1:9: “Ek self gee vir jou die opdrag. Wees sterk, wees vasberade. Moenie skrik nie, moenie bang wees nie, want Ek, die Here jou God, is by jou oral waar jy gaan.”
Dis die vers wat oor en oor in my gedagtes gekom het hierdie week. Wees sterk, wees vasberade, moenie bang wees nie. Glo in God.
En anders as hoe dit gewoonlik gaan wanneer ek ‘n bloginskrywing maak, het ek hierdie keer nie woorde om te skryf nie. Al wat ek het, is die begeerte en die wete dat ek hierdie vers met jou moet deel sonder enige kommentaar. Ekself het hierdie week vreemde gebiede betree, ek is in my eie lewe in ‘n seisoen van verandering, ek was nou in ‘n tyd van totale stilstand soos by ‘n rooi robot, maar die lig het oranje geraak. Hier begin dinge gebeur, ek voel of ek in wegspringblokke staan, gereed vir die skoot wat gaan klap, die lig wat groen gaan raak.
God bly vir my sê: “Wees sterk, wees vasberade”, oor en oor sê Hy dit vir my soos Hy dit destyds vir Josua ook gesê het. Wees sterk! Wees vasberade! En die drang in my is so groot om dit ook vir jóú te sê: “Wees sterk, wees vasberade! Moenie skrik nie, moenie bang wees nie, want God is oral by jou waar jy gaan.” Vat dit vir jou, hierdie wete dat God by jou is ORAL waar jy gaan. Maak dit jou eie sodat jy ligvoets deur die lewe kan gaan met die wonderlike beskerming wat net God vir jou kan gee.
Mooi loop, maar onthou, wees sterk! Vasberade!
(En toe het daar tog woorde uit my vingers gekom! Alle eer aan God!)
‹ PreviousMense met durf
Next ›Hello Google!
8 thoughts on “Sterk en vasberade”
Julie 31, 2016 om 11:54 vm
Amen. Dis in die geesteswêreld hierdie gevoel dat God groot planne het en besig is om sy kinders gereed te maak. Ons hoor dit in die kerk, of sommer net wanneer jy met een van sy kinders praat. Ons sit in afwagting….. hou van die manier waarop jy dit stel: staan gereed in wegspringblokke.
Julie 31, 2016 om 1:10 nm
Dankie vir hierdie woorde! Het dit so nodig gehad!!
Julie 31, 2016 om 2:19 nm
Ek ook! Dis hoekom God dit elke keer vir my ook gesê het! : )
Julie 31, 2016 om 8:00 nm
Dankie vir die spesiale boodskap
Julie 31, 2016 om 8:43 nm
Augustus 1, 2016 om 3:42 nm
Dankie, ek het nodig om dit weer en weer te hoor.
Augustus 1, 2016 om 3:47 nm
Wees sterk! Vasberade! God staan agter jou! 🙂
Augustus 1, 2016 om 3:58 nm
428,126 ste persoon wat hier inloer! Baie dankie en welkom! Hoop jy loer weer in.